《傅岩小酌于草堂因继前韵纪赠岩叟 其二》
宋代·欧阳澈

磊落胸襟造道真，江湖十载自由身。虽无伟绩留当世，恰有清名异众人。

角里先生常愿友，香山居士每求亲。抠衣顾我虽几数，赖得诗翁诱善邻。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。